stanford-oval/wikipedia huggingface dataset:
מגה-עיר
היסטוריה

בראשית המאה ה-19, רק 3 אחוזים מכלל אוכלוסיית העולם, חיה בערים. עד 1850, עלה אחוז העירוניים באוכלוסיית העולם ל-6.4%, ועד סוף המאה (1900) לכדי 13.6%. ב־1950 התגוררו בערים כ־743 מיליון איש (29% מכלל אוכלוסיית העולם). ב־1970 הגיע נתח זה לכדי 38.6% מאוכלוסיית העולם וב־1985 התגוררו בערים 1.98 מיליארד תושבים (41% מכלל אוכלוסיית העולם). אוכלוסיית הערים העולמית בשנת 2008 כללה כ־3.4 מיליארד בני-אדם, המהווים כחצי מאוכלוסיית העולם. תהליך העיור מואץ משנה לשנה, ואם המגמה תימשך, צופים גורמי מחקר של האו"ם, כי בסביבות שנת 2030 שלושה מתוך חמישה בני אדם יגורו בערים. האוכלוסייה העירונית שעמדה במפנה המאות ה-20 וה-21 על כ-3 מיליארד בני אדם, תגדל, ותעמוד על כ-5 מיליארד.
סקרים ותחזיות מצביעים על כך שהצמיחה העירונית הגדולה במהלך 25 השנים הבאות, תהיה במדינות מתפתחות. תופעה זו תורמת להיווצרותן של מגה-ערים, גם במדינות בהן הכלכלה המקומית מתקשה לעמוד בנטל ניהולן של ערים מסדר גודל כזה, על אוכלוסייתן. מיליארד אנשים, כמעט שביעית מאוכלוסיית העולם, חיו בראשית העשור השני של המאה ה-21 בתנאי עוני בערים. מעל 90% מהאוכלוסייה העירונית של אתיופיה, מלאווי ואוגנדה, כבר חי בשכונות עוני.
ערי ענק

|  | מגה-עיר | מדינה | אוכלוסייה |
| --- | --- | --- | --- |
| 1 | טוקיו | יפן יפן | 34,800,000 |
| 2 | גואנגג'ואו | הרפובליקה העממית של סין סין | 31,700,000 |
| 3 | שאנגחאי | הרפובליקה העממית של סין סין | 28,900,000 |
| 4 | ג'קרטה | אינדונזיה אינדונזיה | 26,400,000 |
| 5 | סיאול | קוריאה הדרומית קוריאה הדרומית | 25,800,000 |
| 6 | דלהי | הודו הודו | 24,000,000 |
| 7 | מקסיקו סיטי | מקסיקו מקסיקו | 23,800,000 |
| 8 | קאראצ'י | פקיסטן פקיסטן | 22,700,000 |
| 9 | מנילה | הפיליפינים הפיליפינים | 22,200,000 |
| 10 | ניו יורק | ארצות הברית ארצות הברית | 21,600,000 |
| 11 | סאו פאולו | ברזיל ברזיל | 21,500,000 |
| 12 | מומבאי | הודו הודו | 21,400,000 |
| 13 | בייג'ינג | הרפובליקה העממית של סין סין | 19,300,000 |
| 14 | לוס אנג'לס | ארצות הברית ארצות הברית | 17,200,000 |
| 15 | אוסקה | יפן יפן | 16,800,000 |
| 16 | מוסקבה | רוסיה רוסיה | 16,500,000 |
| 17 | דאקה | בנגלדש בנגלדש | 16,300,000 |
| 18 | קהיר | מצרים מצרים | 16,000,000 |
| 19 | קולקטה | הודו הודו | 16,000,000 |
| 20 | לונדון | הממלכה המאוחדת הממלכה המאוחדת | 15,500,000 |
| 21 | בואנוס איירס | ארגנטינה ארגנטינה | 14,500,000 |
| 22 | בנגקוק | תאילנד תאילנד | 14,500,000 |
| 23 | איסטנבול | טורקיה טורקיה | 13,800,000 |
| 24 | לאגוס | ניגריה ניגריה | 13,200,000 |
| 25 | טהראן | איראן איראן | 13,200,000 |
| 26 | ריו דה ז'ניירו | ברזיל ברזיל | 12,900,000 |
| 27 | ריין-רוהר | גרמניה גרמניה | 12,190,000 |
| 28 | שנג'ן | הרפובליקה העממית של סין סין | 11,700,000 |
| 29 | פריז | צרפת צרפת | 10,700,000 |
| 30 | טיינג'ין | הרפובליקה העממית של סין סין | 10,600,000 |
ראו גם

מגלופוליס
לקריאה נוספת

מאירה שגב וצביה פיין, אנשים ויישובים: ספר לימוד בגאוגרפיה. תל אביב: מט"ח, תשס"ז 2007. (בעיקר: יחידה ד, פרק שלישי). גרסה מקוונת של הספר (לבעלי הרשאה), באתר "כותר".
הערות שוליים

↑  Saarah Ghazi, Rise of new megacities will drive global urban growth, Oxford Economics, ‏2024-01-26 (באנגלית אמריקאית)
| --- | --- |
בקרת זהויות :  LNB: 000299823 
טוקיו, המגה-עיר הגדולה בתבל. אוכלוסייתה מונה קרוב ל-35,000,000 איש
שאנגחאי, סין
מנילה, הפיליפינים
ג'קרטה, אינדונזיה
מגה-פאונה של אוסטרליה

קנגורו אדום - הגדול שבכיסאים החיים באוסטרליה העולה על 85 ק"ג, אך קטן בהרבה מכיסאים נכחדים שחיו ביבשת.
מיני המגה-פאונה של אוסטרליה היא הפאונה של בעלי החיים הגדולים ביותר אשר חיים ביבשת אוסטרליה (המונח מתאר בעלי חיים שמגיעים למשקל 40 קילוגרם ומעלה ובדרך כלל גדולים מאדם). מרבית המינים הגדולים של אוסטרליה שגשגו בתקופת הפלייסטוקן ונכחדו בידי האדם אך עדיין יש מספר בעלי חיים גדולים ביבשת.
הכחדת הפליסטוקן

בתקופת הפליסטוקן שוטטו ברחבי היבשת המבודדת כיסאים מגודלים, עופות לא מעופפים וזוחלים טורפים כבדים, בתהליך ענקיות איים. רבים מהם נכחדו אחריה עקב הגעת האדם בסירות ורפסודות מאסיה או מאיים באוקיינוס ההודי ליבשת לפני 65–70 אלף שנה. האנשים הקדומים, האבוריג'ינים הכחידו את מרבית מיני הענק של היבשת.
השיטות בהם השמיד האדם את מיני הענק, דבר שנרמז מחפיפת תאריכי הגעת האדם לאיים למאובנים של חיות הענק האחרונים. גם בטסמניה שהאדם הגיע אליה מאוחר יותר חלה אותה ההכחדה. ההכחדה נמשכה עד הזמן האחרון כשמינים כמו זאב טסמני נכחדו במהלך המאה ה-20. ההשמדה נגרמה מציד לבשר או להגנה, גנבת ביצים והפצת מינים לא ילידים כמו הדינגו ושועל אדום ביבשת המבודדת וכן חקלאות רחבה, כריתת יערות ושרפות מכוונות.
למרות ההכחדות הרבות, גם כיום יש באוסטרליה מספר מינים ענקיים, חלקם בסכנת הכחדה בטבע.
בתרבות האבוריג'ינית חלק מהמינים שהוכחדו שימשו השראה למספר מינים מבריאת העולם האבוריג'ינית כמו נחש הקשת (אנ') וכן למפלצות שמקורם באוסטרליה כמו הבוניפ (אנ') שמבוסס אולי על הדיפרוטודון הענק.
מיני מגה-פאונה אוסטרליים

למרות שנכחדו מרבית המינים העולים על משקל 40 קילוגרם, עדיין ישנם מינים גדולים בהרבה מהאדם ביבשת.
יונקים:
קנגורו אדום - גדול הכיסאים והקנגוריים החיים המגיע לגובה 1.8 מטר ולמשקל 85 ק"ג. הנקבות קטנות יותר מהזכרים אך לשניהם זנב באורך מטר העוזר לשמור על איזון. קנגורו זה איננו בסכנה בטבע.
קנגורו אפור מזרחי - מגיע לגובה הקרוב ל-2 מ' (גבוה אף יותר מהקנגורו האדום אך קטן ממנו במשקלו) ומגיע למשקל 66 ק"ג ולעיתים נדירות אף ל-90 ק"ג.
וולארו האנטילופה - הגדול שבמיני הוולארו. הוא מגיע לאורך של 1.9 מ' ולמשקל של עד 70 ק"ג בזכרים.
קנגורו אפור מערבי - דומה לקרובו המזרחי אך קטן בהרבה ומגיע לגובה 1.3 מ' ולמשקל 54 ק"ג.
וולארו מצוי - מגיע לאורך של 140 ס"מ ולמשקל 48 ק"ג.
וומבט מצוי - מגיע לאורך 71–82 ס"מ ולמשקל 40 ק"ג והוא הגדול שבוומבטיים.
וומבט שעיר-אף צפוני - מגיע לאורך 102–107 ס"מ ולמשקל מרבי של 40 ק"ג.
יונקים גדולים נוספים כוללים יונקים ימיים החיים לאורך החופים כמו אריות ים, לווייתנאים ותחש המשכן שרועה בעדרים גדולים סביב אוסטרליה.
עופות:
קזואר מצוי - מגיע לגובה 190 ס"מ ולמשקל 85 ק"ג והוא השלישי בגודלו במיני העופות לאחר 2 מיני היענים.
אמו - מגיע לגובה 153 ס"מ ולמשקל 70 ק"ג.
זוחלים:
תנין הים - הגדול שבזוחלים החיים ובכל מיני התנינאים. הוא מגיע לאורך 5–7 מטרים (16–23 רגל) ולמשקל של 450–1500 ק"ג. זהו טורף-העל של אוסטרליה והוא יכול לצוד בקלות אדם או כל יצור אחר.
תנין ג'ונסטון - מגיע לאורך 2.3–3 מטר ולמשקל של מעל 100 ק"ג. הוא חלש מכדי לטרוף אדם, אך עלול לנשוך להגנה.
פיתון השיחים - מגיע לאורך של 2–4 מטר ויכול להגיע למשקל של 90 ק"ג לעיתים. בדרך כלל קטן יותר.
גואנות - גדולי הלטאות ביבשת. הגואנות הן לטאות כוח גדולות וטורפות. הגדול ביניהם הוא כוח אוסטרלי וכוח התחרה שמגיעים לאורך 2.5 מטר ולמשקל 20 ק"ג בממוצע, מעט נמוך מהמקובל למונח "מגה-פאונה", אך עדיין ארוכים מאוד.
על חופי אוסטרליה מצויים גם מינים של צבי ים גדולים העולים להטיל ביצים בחוף.
בנהרות ישנם גם דגים גדולים כמו הברמונדי ומקולוצלה פלי ועוד מיני דגים גדולים חיים בים שסביבה (ביניהם גם עמלצים לבנים, דגי שמש ועוד).
ראו גם

מגה-פאונה
החי של אוסטרליה
הכחדת הפליסטוקן (אנ')
אבוריג'ינים
קנגורו אפור מזרחי.
קזואר מצוי.
תנין ים באוסטרליה. תנין הים הוא הגדול שבזוחלים.
הדיפרוטודון היה הכיסאי הגדול ביותר מעולם וגם אחד מהגדולים שבחיות אוסטרליה והוא הגיע למשקל של 3 טונות.
הפרוקופטודון היה גדול הקנגורים מעולם.
דרומורניס, הגדול שבעופות מעולם.
איור של הגדולה בלטאות היבשה - המגלניה.
קאתי אודונל

| --- | --- |
קאתי אודונל בסרט בן חור (1959)
קאתי אודונל בסרט בן חור (1959)
 לידה:  6 ביולי 1923 סילוריה, אלבמה
 פטירה:  11 באפריל 1970 (בגיל 46) לוס אנג'לס, קליפורניה
 מקום קבורה:  פורסט לאון ממוריאל פארק 
 מדינה:  ארצות הברית 
 תקופת הפעילות:  1945–1964 (כ־19 שנים)
 מקום לימודים:  אוניברסיטת אוקלהומה סיטי 
 בן או בת זוג:  רוברט וילר (1948–1970) 
 פרופיל ב-IMDb
 
קאתי אודונל (באנגלית: Cathy O'Dnell;‏ 6 ביולי 1923 – 11 באפריל 1970) הייתה שחקנית קולנוע וטלוויזיה אמריקאית.
קורות חיים

נולדה באלבמה בשם Ann Steely. היא החלה להתעניין במשחק בגיל 14 לאחר שצפתה במשחקה של ג'נט גיינור בסרט "כוכב נולד". היא למדה משחק באוניברסיטת אוקלהומה סיטי. בעת טיול להוליווד היא צדה את עינו של סוכן של סמואל גולדווין. היא נשלחה ללמוד משחק בניו יורק והופיעה בהצגת החיים עם אבא.
הופעתה הראשונה בקולנוע הייתה בשנת 1945 בתפקיד קטן בסרט Wonder Man. היא שינתה את שמה הפרטי לקאתי לפי שם הגיבורה באנקת גבהים ואת שם משפחתה לאודונל לפי בקשת סמואל גולדווין.
ב-1946 שיחקה בתפקיד הידוע ביותר שלה בסרט שנות חיינו היפות ביותר כווילמה, חברתו של הומר פאריש (הרולד ראסל), חייל החוזר ממלחמת העולם השנייה קטוע שתי ידיים. במשך ההפקה היא הכירה את המפיק רוברט ויילר, אחיו הגדול של במאי הסרט ויליאם ויילר שהיה גדול ממנה ב-22 שנים. הם נישאו ב-1948 ולמרות החששות החזיקו הנישואים עד מותה. לא היו להם ילדים.
ב-1948 השתתפה בסרט האפל "They Live by Night" בבימויו של ניקולאס ריי לצידו של פארלי גריינג'ר אתו שיחקה גם ב-"Side Street" בבימויו של אנתוני מאן.
ב-1950 שיחקה בסרט סיפור מיניבר כג'ודי, בתה של קיי מיניבר (גריר גרסון) וב-1951 שיחקה בסרט "סיפור בלשי" בבימויו של ויליאם ויילר לצידו של קירק דאגלס. ב-1955 שיחקה במערבון "האיש מלארמי" לצידו של ג'יימס סטיוארט.
סרטה האחרון היה בן חור בתפקיד תרצה, אחותו של בן חור (1959).
היא גם השתתפה בסדרות טלוויזיה. הסדרה האחרונה הייתה בוננזה (1964).
אודונל מתה מסרטן בגיל 46. בעלה מת תשעה חודשים אחריה.
צפון יורק

| --- | --- |

קו הרקיע של צפון יורק
 מדינה:  קנדה קנדה
 פרובינציה:  אונטריו אונטריו
 עיר אם:  טורונטו
 שפה רשמית:  אנגלית
 תאריך ייסוד:  13 ביוני 1922
 שטח:  176.87 קמ"ר
 אוכלוסייה:  ‏
  ‑ ברובע:  672,955 (2016)
  ‑ צפיפות:  3,439 נפש לקמ"ר (2011)
 קואורדינטות:  43°46′47″N 79°24′56″W﻿ / ﻿43.7797°N 79.4156°W﻿ / 43.7797; -79.4156 
 אזור זמן:  UTC -5
  מפת מיקום  מפה מפורטת    he tabBackground:;tabBorder:#aaa;defaultTab:0;
צפון יורק (באנגלית: North York) הוא מחוז שמוזג אל תוך טורונטו, באונטריו שבקנדה. הוא כולל את החלק המרכזי של הקטע הצפוני של טורונטו. על פי מפקד האוכלוסין של 2011, האוכלוסייה במחוז מונה 655,913 נפשות. עד 1998, הוא היה המחוז השני בגודלו מתוך שש עיריות שהרכיבו את המטרופולין של טורונטו. צפון יורק, הוא אחד האזורים המגוונים ביותר של טורונטו ומכיל אוכלוסיות עניות ועשירות.
היסטוריה

העיירה צפון יורק הוקמה ב-13 ביוני 1922 מתוך החלק הכפרי של היישוב יורק. צפון יורק עברה תהליך עיור מהיר והפכה לרובע של צפון יורק ב-1967. ב-14 בפברואר 1979, היא הפכה להיות עיר. כדי להנציח קבלת המעמד של עיר ביום ולנטיין הקדוש, העיר אימצה את הססמה "העיר עם הלב". ב-1998 צורפה העיר אל תוך טורונטו עם 5 קהילות נוספות.
דמוגרפיה

צפון יורק הוא מחוז רב תרבותי עם גיוון גדול מאוד. ב-2006, 57% מתושבי צפון יורק נולדו מחוץ לקנדה, ו-52% סווגו כמיעוט נראה:
סינים - 14%
דרום אסייתים - 10%
שחורים - 9%
ערבים/מערב אסייתים - 5%
פיליפינים - 4%
אמריקה הלטינית - 4%
קוריאנים - 3%
דרום מזרח אסייתים - 2%
אחרים - 2%
בצפון יורק יש מגוון שכונות בהן חיים אנשים של מתרבויות שונות.
הכלכלה

צפון יורק הוא אחד המחוזות העיקריים בו ממוקמים תאגידים באזור. הקטע של כביש 401 אשר חוצה את צפון יורק, הוא הקטע העמוס ביותר של כביש מהיר בצפון אמריקה ונוסעים מעל 400,000 כלי רכב ביום. תחנת פינץ' הממוקמת במחוז משרתת כ-100,000 אנשים ביום.
הערות שוליים

↑  Statistics Canada.
| --- | --- |
בקרת זהויות :  NLI: 987007562459405171  GND: 4787768-6  LCCN: n85346011  MusicBrainz: 9944d513-c11f-428c-8b18-80fa1b5f8ea5  NKC: ge1033265  VIAF: 126614266   WorldCat (עם VIAF): 126614266 
תמונה של רחוב יאנג במרכז צפון יורק סמוך למרכז לאמנויות של טורונטו ולהנהלת בתי הספר של טורונטו.
קאשל מור

| --- | --- |

 לידה:  1961 (בן 63 בערך) 
 מדינה:  אוסטרליה 
 שפות היצירה:  אנגלית 
 סוגה:  מדע בדיוני 
 
קאשל מור (באירית: Caiseal Mór; ‏נולד ב־1961) היה  מוזיקאי וסופר פנטזיה אוסטרלי ממוצא אירי.
ביוגרפיה

כילד אובחן מור כאוטיסט, והוא מספר על כך בהרחבה בספרו האוטוביוגרפי "ברכה וקללה: האוטיזם ואני" (2007). גדל בקווינסלנד, אוסטרליה. בגיל עשרים הצטרף לקרקס, ולאחר כשנה עבר להתגורר עם שותפים בצפון לונדון, שם נתקל לראשונה באורח החיים האקסצנטרי. לאחר מכן חזר לאוסטרליה והשלים תואר ראשון בתיאטרון.
השם "קאשל" הוא המונח הגאלי למצודת אבן מעגלית. הפולקלור האירי מהווה השראה לספריו. ספרו הראשון "המעגל והאבן", היה לרב מכר כשיצא לאור ב-1994. נושאים המופיעים בספריו של מור כוללים דת, תאולוגיה, אלים, ממלכות, אימפריות וזמנים עתיקים. סיפוריו מתרחשים באירלנד, סקוטלנד ובפירוש אישי של העולם האחר הקלטי, שלו הוא קורא "הארץ הרחוקה".
במקביל הקליט מור שישה אלבומי מוזיקה. הוא ידוע בעטיפות המורכבות של ספריו ואלבומיו, אותן הוא מעצב בעצמו.
קאשל התגורר עם בת זוגו, האמנית הלן וולס, שעיצבה את עטיפת ספרו "ברכה וקללה: האוטיזם ואני".
צ'ילזאורוס

| צ'ילזאורוס |
| --- | --- |
 
תקופה
יורה עליון 145 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
סוג:: צ'ילזאורוס
מינים
 Chilesaurus diegosuarezi
שם מדעי
 Chilesaurus

צ'ילזאורוס (שם מדעי: Chilesaurus; מילולית: "לטאה צ'יליאנית") הוא סוג של דינוזאור תרופוד מקבוצת הטטנורים שהתקיים בסוף היורה שלפני 145 מיליון שנה מזמננו באמריקה הדרומית.
גילוי

הדינוזאור התגלה ב-2004 באייסן, דרום צ'ילה בידי דייגו סוארס (Diego Suárez), ילד בן שבע לצד הוריו הגאולוגים, שהפנו את המאובנים לקהילה המדעית. ממצאים נוספים התגלו ב"תצורות טוקוי" (Toqui Formation), לצד מאובנים של דיפלודוקיים. רוב הממצאים נמצאו מפורקים אך שלמים יחסית עם גולגולת מלאה ומספר עצמות נוספות כשלצידם נמצאו שלדים חסרים.
הסוג תואר ב-2015 בידי החוקר פרננדו נובאס (אנ') ונקרא עקב הימצאו בצ'ילה. הסוג מכיל מין בודד - Chilesaurus diegosuarezi, הקרוי לכבוד דייגו סוארס.
מאפיינים

הצ'ילזאורוס היה דינוזאור קטן דו-רגלי באורך של 3.2 מטרים ובגובה של כלב. ישנה מחלוקת בין החוקרים על המינים הקרובים לו, האם הם היו תרופודים מקבוצת הטטנורים הטורפים או שמא השתייך לקבוצה (שכיום מבוטלת לפי רוב החוקרים) אורניתוסקלידה, ממנה התפצלו ראשוני בעלי אגן דמוי עוף מהתרופודים.
דינוזאור זה היה צמחוני בהתאם לבסיס שיניו שהותאם לאכילת צמחייה מאשר לבשר, נוסף על עצם החיק שלו שפנתה אחורה אולי כדי לפנות מקום למעיים גדולות יותר שיכולות לעכל ביעילות צמחייה. הוא היה בעל רגליים חזקות שעזרו לו לרוץ מטורפים והיה גם בעל טפרים קצרים וכפופים על רגליו הקדמיות שעזרו להגן על בעליהם.
מגפת הקורונה באתיופיה

| --- | --- |

 תקופת המגפה:  13 במרץ 2020 – הווה (4 שנים)
 במדינות או באזורים:  אתיופיה אתיופיה
 מוקד התפרצות:  אדיס אבבה
 פתוגן:  נגיף ה-SARS-CoV-2
 מקור המגפה:  יפן יפן
 מקרי מוות:  7,574‏
 מקרי הדבקה:  500,880‏   • 5,229 מהם חולים פעילים     • 1 מתוכם במצב קשה
 הבריאו:  488,077‏ רענון נתונים
מגפת הקורונה התפשטה לאתיופיה ב-13 במרץ 2020. מקרה ההידבקות הראשון באתיופיה פורסם ב-13 במרץ 2020.
ציר זמן

ב-13 במרץ 2020, דווח על מקרה ההידבקות הראשון בנגיף הקורונה במדינה. במהלך חקירת המקרה נודע כי אותו נדבק הוא אזרח שמקורו ביפן. נכון לערב אותו תאריך, אותו אזרח היפני הוא הנדבק היחיד בנגיף הקורונה באתיופיה.
למרות ההחמרה במצב הבריאותי במדינות רבות, אתיופיה בחרה שלא לבצע איסורי נסיעה, וזאת בטענה ש"ב-134 מדינות ויותר כבר התפרץ הנגיף ואיסורי נסיעה לא יעזרו יותר". ב-15 במרץ 2020 דווחו על שלושה מקרי הידבקות נוספים. עוד דווח כי שלושת הנדבקים באו במגע עם הנדבק הראשון במדינה. ב-16 במרץ, פורסם כי מקרי ההידבקות באתיופיה עלה לחמישה מקרים בסך הכול. באותו היום הודיע משרד ראש הממשלה כי בתי ספר, אירועי ספורט ואירועים ציבוריים יושעו למשך 15 ימים.
ב-17 במרץ 2020, דווח כי דיפלומט בריטי שהגיע מדובאי נמצא כנושא של הנגיף, דבר אשר העלה את מספר הנדבקים במדינה ל-6. ב-20 במרץ, שלושה ימים לאחר מכן, פורסם כי יש במדינה תשעה חולים בסך הכול. אחד מהנדבקים הוא אזרח יפני בן 44, בעוד השני הוא אתיופי בן 85 שהגיע לאתיופיה ב-2 במרץ 2020.
ב-20 במרץ 2020, השעתה אתיופיאן איירליינס טיסות ל-30 מדינות שנפגעו מווירוס הקורונה. באותו תאריך הוכרז כי כל מי שנכנס למדינה צריך להיכנס בידוד ביתי למשך 14 יום. מועדוני לילה באדיס אבבה נסגרו עד להודעה חדשה. באותו היום דווח על שני מקרי הדבקות נוספים, מה שהגדיל את מספר החולים במדינה ל-11. המקרה המאושר הראשון הוא של אתיופי בן 28 שטס לבלגיה והגיע לאתיופיה ב-14 במרץ 2020. המקרה השני הוא אתיופי בן 34 שהגיע מדובאי ב-19 במרץ 2020.
ב-23 במרץ 2020, סגרה אתיופה את כל גבולותיה היבשתיים ופרסה כוחות ביטחון כדי לעצור את תנועת האנשים לאורך הגבולות.
ב-24 במרץ 2020 דווח על מקרה הדבקות נוסף, מה שהגדיל את המספר הכולל של המקרים במדינה ל-12. אתיופי בן 34 שהגיע מדובאי ב-19 במרץ נמצא חיובי לנגיף. 15 אנשים שעל פי הדיווחים היו להם קשר עם האדם נמצאים כעת בפיקוח. ב-3 באפריל, פורסם כי מספר החולים במדינה עלה ל-35, תוך שיש שלושה שהבריאו. בתחילת מאי 2020, דווח על שלושה מקרי מוות, 133 מקרי הדבקה ו-69 מקרי הבראה במדינה.
בתחילת מאי 2021, דווח על 5 מקרי מוות, 306 מקרי הדבקה (מתוכם 189 פעילים) ו-108 מחקרי הבראה במדינה. תוצאה של 53,029 בדיקות בסך הכל
הערות שוליים

1 2 3  COVID-19 Coronavirus Outbreak, by Worldometer, מתוך אתר Worldometer, נכון לתאריך 22 במאי 2023, 11:03 שעון ישראל
1 2 3 4  COVID-19 World Map - Arrangy, corona.arrangy.com (ב־)
↑  Ethiopia Confirms First Case of Coronavirus | Voice of America - English, www.voanews.com (באנגלית)
↑  COVID-19: Ethiopia closes schools, bans public events, AA, ‏16 במרץ 2020
↑  Cara Anna, Associated Press, Coronavirus' local spread beginning to take off in Africa, Jacksonville Journal-Courier, ‏17 במרץ 2020
↑  APANEWS, Ethiopia reports sixth case of coronavirus, apanews.net (באנגלית)
↑  Lia Tadesse, [https://twitter.com/lia_tadesse/status/1240757313302118407 Ethiopia #COVID19 Status update

የኢትዮጵያ የኮሮና ቫይረስ ሁኔታ መግለጫpic.twitter.com/326zjpc0OZ], @lia_tadesse, ‏2020T14:49
↑  Ethiopia reports three new cases of coronavirus, Welcome to Fana Broadcasting Corporate S.C (באנגלית)
↑  Ethiopia suspends flights to 30 countries, Fana Broadcasting Corporate S.C, ‏21 במרץ 2020 (באנגלית)
↑  Ethiopia Coronavirus cases Reach Double Digits – Ethiopian Monitor, Ethiopian Monitor, ‏22 במרץ 2020 (באנגלית)
↑  "Ethiopia Closes Land Border, Deploys Troops to Combat Virus". Bloomberg.com (באנגלית). 2020-03-23. נבדק ב-2020-03-23.
↑  Ethiopia confirms one more COVID-19 case, Fana Broadcasting Corporate S.C, ‏24 במרץ 2020 (באנגלית)
↑  Lia Tadesse, [https://twitter.com/lia_tadesse/status/1246009436554121218 የኢትዮጵያ የኮሮና ቫይረስ ሁኔታ መግለጫ

Status update on #COVID19Ethiopiapic.twitter.com/OJBWsNapci], @lia_tadesse, ‏2020T2:39
↑  MoH ETHIOPIA, Ethiopia #COVID19 Status update #freecall 952 or 8335 pic.twitter.com/dQc0MYvf1b, @FMoHealth, ‏2020T3:54 (באנגלית)
↑  Lia Tadesse, [https://twitter.com/lia_tadesse/status/1245260642384252928 የኢትዮጵያ የኮሮና ቫይረስ ሁኔታ መግለጫ

Status update on #COVID19Ethiopiapic.twitter.com/aaOyNBxk9k], @lia_tadesse, ‏2020T1:04
↑  Lia Tadesse, [https://twitter.com/lia_tadesse/status/1245035159071723523 የኢትዮጵያ የኮሮና ቫይረስ ሁኔታ መግለጫ

Status update on #COVID19Ethiopiapic.twitter.com/4rw7pW9Fhu], @lia_tadesse, ‏2020T10:08
↑  የኮሮና ቫይረስ ተጠቂዎች ፣ ሟቾች እና ያገገሙ ሰዎች መረጃ ቀጥታ ይመለከቱ, tena.et (באנגלית)
8. https://www.africanews.com/2020/05/19/ethiopia-s-coronavirus-rules-crowd-ban-free-transport-regulate-essentials-etc//
לרה לודוויג

לרה לודוויג-בוס (בגרמנית: Laura Ludwig-Bowes; נולדה ב-13 בינואר 1986) היא שחקנית כדורעף חופים גרמניה, אלופה אולימפית (ריו דה ז'ניירו 2016) ואלופת העולם (וינה 2017), לצד שותפתה קירה ווקנהורסט.
ביוגרפיה

היא נולדה וגדלה במזרח ברלין. בהיותה בת 18 זכתה באליפות אירופה ובאליפות העולם עד גיל 18 ביחד עם יאנה קוהלר. לאחר ששרדה אירוע מוחי שכמעט סיים את הקריירה שלה, היא חזרה לשחק ביחד עם שרה גולר. הן זכו באליפות אירופה עד גיל 23 וסיימו במקום רביעי באליפות אירופה שנערכה בהאג, הולנד. באליפות אירופה שנערכה בוולנסיה, ספרד בשנת 2007 הן זכו במדליית כסף.
ביוגרפיה > 2016 > אלופה אולימפית

באולימפיאדת ריו דה ז'ניירו זכתה במדליית זהב ביחד עם שותפתה קירה ווקנהורסט לאחר ניצחון במשחק הגמר על אגאתה בדנרצ'וק וברברה סיישאס מברזיל (2 בעולם) בתוצאה 2–0 (21–18, 21–14). בשלב חצי הגמר הן ניצחו את לריסה פרנסה וטליטה אנטונס מברזיל (1 בעולם) בתוצאה 2–0 (21–18, 21–12)
ביוגרפיה > 2017 > אלופת עולם

באליפות העולם בכדורעף חופים שנערכה בווינה, אוסטריה בתחילת אוגוסט 2017 היא זכתה במדליית זהב ביחד עם קירה ווקנהורסט לאחר שניצחו במשחק הגמר את אפריל רוס ולורן פנדריק מארצות הברית בתוצאה 2–1 (19–21, 21–13, 15–9).
ביוגרפיה > 2021

באולימפיאדת טוקיו זכתה לשאת את דגל גרמניה בטקס הפתיחה ביחד עם הקופץ למים פטריק האוזדינג. במשחקים עצמם היא הפסידה בשלב רבע הגמר ביחד עם מרגרטה קוזוך לאליקס קליינמן ואפריל רוס מארצות הברית בתוצאה 0–2 (19–21, 19–21) ולא הצליחה להגן על תוארה.
מחנה הריכוז ורשה

| --- | --- |

 מידע כללי
 מדינה:  פולין 
 נתונים
 קואורדינטות:  52°14′35″N 20°59′35″E﻿ / ﻿52.242925°N 20.99303056°E﻿ / 52.242925; 20.99303056
  (למפת ורשה מוגדלת) מחנה הריכוז ורשה(למפת ורשה רגילה) מחנה הריכוז ורשה
 
מחנה הריכוז ורשה (בגרמנית: KL Warschau, KZ Warschau; או מחנה הריכוז גנשובקה, בפולנית: KL Gęsiówka, לעיתים במחקר מכונה המחנה המרכזי ורשה, באנגלית: Warschau Main Camp) היה מחנה ריכוז שפעל בתקופה השואה, שנבנה על חורבות גטו ורשה, סביב כלא גנשובקה. כמחנה קטן יחסית, נעדר מחנה ורשה מרוב דו"חות השואה הידועים. במהלך פעולתו, עסקו אלפים בודדים של אסירים בעבודות כפייה, וחלק גדול מהם מתו במהלך צעדת המוות מהמחנה, מרד ורשה והסתתרות היהודים לאחר המרד. רוב האסירים מתו מירי או מעבודות פרך שונות, ואין מידע מדויק לגבי מספר ההרוגים, אף שההערכות מדברות על כמה אלפים בודדים. המחנה הוקם ביולי 1943 בתחילה בפיקודו של קצין האס אס וילהלם גקה,  התגבש למחנה ריכוז, שכלל אסופת קסרקטינים שנבנו על חורבות גטו ורשה. מספטמבר 1943 ועד אפריל 1944, תחת פיקודו של ניקולאוס הרבֶּט, ומאפריל עד יוני 1944 בפיקודו של פרידריך וילהלם רופרט.
להערכת ההיסטוריון הפולני בוגוסלאב טדאוש קופקה, בחיסול הריסות גטו ורשה (מסביב ובמחנה הריכוז) רצחו הנאצים ועוזריהם כ-20,000 איש כולל אסירי מחנות, יהודים פולנים שנתפסו מסתתרים "בצד הארי" של ורשה ואסירים פוליטיים פולנים.
המכון לזיכרון לאומי בפולין מעריך את מספר הפולנים שנרצחו באתר המחנה והוצאו להורג בחסותו ב-10,000.
המחנה, שקיים מעט מאוד מידע אודותיו, היה במרכז תאוריית קונספירציה פולנית הטוענת כי תא גזים ענק הוקם במנהרה ליד תחנת ורשה זאכודניה, וכי 200,000 פולנים לא-יהודים הושמדו בתחנה זו באתר. אמנם בדיכוי מרד ורשה בשנת 1944 נהרגו מאות אלפי פולנים, ואמנם אלפים, ואולי אף עשרות אלפים, מהם נרצחו במחנות ריכוז מאולתרים בעיר. אך לא היה זה רצח מאורגן במחנה ריכוז בודד באתר גטו ורשה.
גלריה

הכניסה למחנה
מכתב מאוסוולד פוהל להיינריך הימלר מיום 23 ביולי 1943 על יצירת מחנה הריכוז ורשה, ובו ציין הגעתם של 300 האסירים הראשונים.
אסירי מחנה עם חיילים פולנים מגדוד ז'וסקה ב-5 באוגוסט 1944.
שלט רב לשוני (גרמנית, פולנית, הונגרית וצרפתית) בגדר המחנה האומר: "שימו לב! אזור נייטראלי. ירי ללא אזהרה!".
הריסות בית הדירות ברחוב דז'ילנה 27 בגטו ורשה לשעבר, בסמוך לכלא פאוויאק, שימש כמקום הוצאה להורג בשנים 1943–1944.
מנהרות בתחנת Warszawa Zachodnia, המנהרה השנייה משמאל הייתה במרכז תאוריית קשר לפיה שימש כתא גז ענק להשמדת פולנים לא יהודים.